****

# תהליך מיון מועמדים במכינת קול עמי- רציונל

מכינת קול עמי שואפת לפתח מנהיגות יהודית משותפת לחניכים ישראלים ובני גילם מהתפוצות, לקיים שיח מעמיק שיאפשר יצירת רשת חברתית השואפת למצוינות ולקיחת אחריות להשפיע על עתיד העם היהודי מתוך הבנה שישראל מהווה חלק מתוך המארג היהודי העולמי. לפיכך אנו מחפשים חניכים אשר ירכיבו יחד מכינה מאוזנת, בה משתתפים כל גווני החברה הישראלית והיהודית: דתיים וחילונים, ימנים ושמאלניים, גברים ונשים, עולים חדשים ובני יהדות התפוצות. חיפוש זה מתבצע על ידי תהליך המיון המפורט לעיל.

שלב ראשון- איתור מועמדים:

* פרסום בפלטפורמות אינטרנטיות שונות: במסגרת זו מגבשים מסמך שיווקי הכולל מידע על המכינה ופרטי קשר למעוניינים ומפיצים אותו באופן ויראלי ממוקד (פורומים וקבוצות פייסבוק ייעודיות) כמו גם בבחינת "שלח לחמך"- באתר האינטרנט ודף הפייסבוק של המכינה, ושיתוף והפצה על ידי החניכים, הבוגרים, חברי הצוות ושותפים שלנו את החומרים לכלל רשימות התפוצה האישיות שלהם.
* ימי גיוס בבי"ס: לאחר עבודת "מחקר" על בתי ספר רלוונטיים (כאלו שכבר מכירים אותנו מחד וכאלו אליהם לא מגיעות מכינות באופן כללי מאידך) ותיאום מולם, מגיעים נציגי המכינה ופועלים בתוך בית הספר עצמו במספר אופנים- מקימים דוכן במסגרת "שוק", נכנסים לכיתות להציג את המכינה, מחלקים פליירים וגלויות לעוברים ושבים ועוד.

שלב שני- הכרת המועמדים:

* ימים פתוחים- ימים שמטרתם להתרשם ולהכיר באופן הדדי החניכים את המכינה והמכינה אותם. יותר מכך- לגרום למועמדים "להתאהב" במכינה. ימים הכוללים היכרות עם המכינה ומטרותיה, הצוות והחניכים, פעילויות שהחניכים בונים עבור המועמדים, הרצאות וסדנאות של מרצים ומנחים שעובדים עם המכינה. כל אלו מאפשרים למועמדים לטעום מעט מחווית המכינה.
* אורחות- ימים המיועדים למועמדים שמסיבות טכניות לא הצליחו להגיע לימים הפתוחים. בימים אלו המועמדים מצטרפים למכינה בזמן שגרה - שיעורים, מד"סים, פעילויות חניכים, מעורבות בקהילה, אירועים חברתיים ועוד. זאת במטרה לחוות את מגוון פעילויות המכינה ואת הלו"ז באופן ריאלי יותר.
* יום מועמדים- יום המיועד למי שהביע עניין להמשך תהליך לאחר שהשתתף ביום הפתוח שלנו. יום המורכב מדינמיקות קבוצתיות, סדנאות הערכה וראיונות אישיים.

שלב שלישי- המשך תהליך:

* בחינה משותפת עם החניכים את המועמדים כולם לשם מיון מועמדי קיצון- הכוונה היא למועמד/ת אשר הרושם ממנו/ה היה גורף (חיובי מאוד או שלילי מאוד, לא ברור ודורש בחינה נוספת וכו')
* בחינה מצומצמת של הצוות- לאחר קבלת הרשמים מן החניכים, הצוות מבצע שכלול של המרכיבים השונים ומקבל החלטה.
* הודעה בדבר התקבלות/סירוב המועמד- תיעשה בשיחת טלפון על ידי החניכים באם מדובר בתשובות חיוביות, כאשר תשובות שליליות ינתנו על ידי ראש המכינה
* עמידה בקשר רציף עם החניכים והוריהם- גיבוש רשימת פרטי קשר של החניכים והוריהם ושליחת חומרי רקע על המכינה
* קיום יום הורים- יום בן מספר שעות שמטרתו היכרות עם צוות המכינה (מי שנמצא), עם המטרות והיעדים, חשיפה ללו"ז השנתי כמו גם לדוגמא לשבוע שגרה, הסבר על הפן הצבאי של המכינה (דח"ש וכו) ועל פרטים טכניים נוספים- תשלומים, הגעה/חזרה וכו'
* טיולי גיבוש- קיום שני טיולים שמטרתם היכרות של חברי הקבוצה את עצמם ואת ראשי המכינה. טיולים המשלבים כבר אחריות שלהם (לפעילות/מפגש/מסלול) ונותנים להם לטעום מעט מפן הניהול העצמי של המכינה
* קיום ימי היערכות למכינה- ימים שיתקיימו בשבועיים הקודמים לפתיחת המכינה שתפקידם סידור ושיפוץ המכינה לאכלוס (אחרי חודשים בהם עמדה ריקה), השלמה פערים (שיעור הסברה ישראלית/ארון ספרים יהודי וכו'), הכנת אביזרים לתחילת המכינה (קלסרים, שלטי חדרים, לוז, בשרי/חלבי וכו')

שלב אחרון- פתיחת מכינה: השבוע הראשון של אוגוסט. קליטת החניכים הישראלים והחו"לניקים, קיום שבוע שלם בו יושם דגש על המטרות והיעדים של המכינה, על נהלים והאופן בו הדברים עובדים במכינה, על בחירת וועדות וגיבוש השבת הראשונה יחד.

**תהליך מיון מועמדים במכינת קול עמי- הלכה למעשה**

שלב ראשון- איתור מועמדים:

חודשים אוקטובר- דצמבר. בתקופה זו, החניכים מגיעים לבתי ספר ברחבי הארץ, לימים פתוחים/ימי חשיפה או אירועים נקודתיים. במסגרתם החניכים מציגים את התכנית, מספרים על התכנים, על הלו"ז ועל חוויותיהם מהמכינה. החניכים רושמים פרטיהם של תלמידים מעוניינים על מנת ליצור איתם קשר בהמשך.

שלב שני- הכרת המועמדים:

* **ימים פתוחים**- בכל שלוחה יתקיים יום פתוח מלא אחד בין החודשים אוקטובר לדצמבר.
* **יום מועמדים**- בכל שלוחה יתקיים יום מועמדים, ברווחים המאפשרים לכמות גדולה של מתעניינים להגיע ולהתמודד על מקום במכינה.
* **אורחות**- מתקיימים בשבועות האחרונים של המכינה. בעדיפות שיקרו בשבועות שיותר משקפים את שגרת המכינה.

שלב שלישי- המשך תהליך:

* בחינה משותפת עם החניכים את המועמדים כולם, בשאיפה בסמיכות ליום המועמדים.
* בחינה מצומצמת של הצוות את המועמדים השונים
* הודעה בדבר התקבלות/סירוב- עד כשלושה שבועות ממועד "יום המועמדים"
* עמידה בקשר רציף עם החניכים והוריהם
* קיום יום הורים
* טיולי גיבוש- במהלך חופשת פסח (השבוע השני של אפריל) ובמהלך החופש הגדול (תחילת יולי)
* קיום ימי היערכות למכינה- בשבועיים הקודמים לפתיחת המכינה (שבוע שני/שלישי של אוגוסט)

שלב אחרון- פתיחת מכינה: 28 באוגוסט